මෙහිදී මාතලේ ප්‍රධාන පෙලේ පාසල් පරදවමින් අඩු පහසුකම් සහිත ග්‍රාමීය පාසලක් වන බණ්ඩාරපොල මහ විද්‍යාලයේ කණ්ඩායම් ඉදිරිපත් වු තරග දෙකෙන්ම ප්‍රථම වරට අනුශූරතා හිමිකර ගැනීම විශේෂ සිදුවීමක් විය.අවුරුදු 15න් පහළ, 17න් පහළ ශූරතා සහ අවුරුදු 19න් පහළ අනුශූරතාව දිනාගැනීමට විජයපාල ක්‍රීඩිකාවන්ට හැකිවු අතර බණ්ඩාරපොල විදුහලට අවුරුදු 15න් පහළ සහ 17න් පහළ අනුශූරතා හිමිවිය.මෙවර තරගාවලියේ දක්ෂතම ක්‍රීඩිකාවන් ලෙස අවුරුදු 15න් පහළ අංජලී කවිෂා ලංකාතිලක (විජයපාල ම.වි), 17න් පහළ නිලක්ෂි සඳරෙණු හෙට්ටිආරච්චි (බණ්ඩාරපොල ම.වි) සහ 19න් පහළ උපේකෂා රණසිංහ (ශ්‍රී සංඝමිත්තා බා.ජා.පා) සම්මාන ලැබූහ.මේ තරගාවලියේ වැඩි දස්කම් දැක්වු මාතලේ විජයපාල ම.වි. පුහුණුකාරිනිය ලෙස විදුහලේ ක්‍රීඩා උපදේශිකා උදේශිකා රණසිංහ මහත්මිය කටයුතු කරන අතර බණ්ඩාරපොල ම.වි. පුහුණුකාරිනිය ලෙස ක්‍රිෂ්ණා ජානකී සිරිවර්ධන මහත්මිය කටයුතු කරයි.මාතලේ කලාප අධ්‍යාපන අධ්‍යක්ෂ මහින්ද එස්.යාපා මහතාගේ මඟ පෙන්වීම මත සහකාර අධ්‍යාපන අධ්‍යක්ෂ (ක්‍රීඩා) ධම්මික හේවාවසම් සහ ක්‍රීඩා සම්බන්ධීකරණ නිලධාරි දන්ත මාරපන මහත්වරුන්ගේ අධීක්ෂණය යටතේ ක්‍රීඩා ගුරු උපදේශිකා රම්‍යා හේන්දෙණිය මහත්මිය විසින් සංවිධානය කළ මේ තරගාවලිය පසුගියදා මාතලේ බර්නාඩ් අලුවිහාරේ ක්‍රීඩාංගණයේදී පැවැත්විණි.